২৬ হাজার চাকরি বাতিল মাধ্যমিক-উচ্চ মাধ্যমিকের খাতা কারা দেখবেন?

কলকাতা: এসএসসি নিয়োগ দুর্নীতি (SSC Recruitment Case Verdict) মামলার রায়দান করল সুপ্রিম কোর্ট (Supreme Court)। কলকাতা হাইকোর্টের রায়কেই বহাল রাখল শীর্ষ আদালত। প্রধান বিচারপতি সঞ্জীব খান্না এবং বিচারপতি সঞ্জয় কুমারের বেঞ্চ জানিয়েছে, পুরো নিয়োগ প্রক্রিয়াটি কলঙ্কিত এবং সমাধানের বাইরে। বৃহত্তর পরিসরে জালিয়াতি হয়েছে। প্রাতিষ্ঠানিক দুর্নীতিতে চাকরি গেল প্রায় ২৬ হাজারের (26 Thousand Teaching Non Teaching Staff)। এখন সব থেকে বড় প্রশ্ন কে নেবে দায়? কারা পড়াবেন? স্কুলের কাজকর্মই বা কারা করবেন? বৃহস্পতিবারসুপ্রিম রায়ের পর স্কুলে-স্কুলে শিক্ষক, শিক্ষাকর্মী, পড়ুয়া ও অভিভাবক মহলে এই প্রশ্নগুলিই মাথাচারা দিচ্ছে।

দিনের পর দিন কাজের চাপ উত্তরোত্তর বাড়ছে। এই অবস্থায় শিক্ষক ও শিক্ষাকর্মী সহ মোট ২৬ হাজার চাকরি বাতিল করেছে সুপ্রিম কোর্ট। এর প্রভাব স্কুলগুলির উপর পড়বে। একদিকে মাধ্য়মিক-উচ্চ মাধ্যমিক পরীক্ষার খাতা দেখা চলছে। ৬০-৬৫ শতাংশ খাতা দেখা হয়ে গিয়েছে। এমনকী সেই খাতা পর্ষদে জমাও পড়েছে। এরমধ্যে চাকরি বাতিল হওয়ায় সময়ের মধ্যে কীভাবে খাতা দেখা শেষ হবে, তা নিয়ে প্রশ্ন থেকেই যাচ্ছে। কারা বা ক্লাস নেবেন? সেই প্রশ্ন উঠতে শুরু করেছে। কোনও স্কুলের ২ জন, কোনও স্কুলের ৮ জন আবার কোনও স্কুলের একধাক্কায় ৩৬ জনের চাকরি বাতিল হয়েছে। ফলে তাঁদের অনুপস্থিতিতে ক্লাস কারা নেবেন। শুধুতাই নয় একাদশ-দ্বাদশ শ্রেণির পড়ুয়াদের সিলেবাস কীভাবে শেষ করা হবে তা নিয়েও চিন্তা বাড়ছে। শিক্ষক ও শিক্ষাকর্মীরা ঠিকঠাক সময়মতো করে কাজ করে উঠতে পারবে কিনা তা নিয়ে দুশ্চিন্তায় বিভিন্ন স্কুলের কর্তৃপক্ষ। তাঁদের মতে, এই ঘাটতি দ্রুত পূরণের আশা কম। নিয়োগ প্রক্রিয়াটাই মামলা মোকদ্দমার জালে জড়িয়ে।

আরও পড়ুন: চাকরি বাতিল হলেও দিতে হবেনা টাকা! সুপ্রিম কোর্টের রায়ের পর বললেন মুখ্যমন্ত্রী

অন্য খবর দেখুন